**Inovovaný Školský vzdelávací program**

„Škola pre prax“

20. október 2015

Vzdelávacia oblasť Jazyk a komunikácia

**Učebné osnovy predmetu**

**TVORBA PROJEKTU A PREZENTAČNÉ ZRUČNOSTI 2 (TBZ2)**

**Podmienky, organizácia a rozsah vyučovania predmetu**

* Predmet tvorba projektu a prezentačné zručnosti 2 (TBZ2) je povinný predmet v rozsahu jednej vyučovacej hodiny týždenne v druhom ročníku a v sexte.
* Vyučuje sa celá trieda, trieda sa nedelí.
* Predmet tvorba projektu a prezentačné zručnosti 2 (TBZ2) je známkovaný.
* Požiadavky na učiteľa: učiteľ strednej školy s 1. atestáciou z predmetu slovenský jazyk.
* Materiálno-technické požiadavky: miestnosť s počítačmi (učebňa CHUP), učebňa s interaktívnou tabuľou.

**Charakteristika učebných osnov**

Učebné osnovy predmetu tvorba projektu a prezentačné zručnosti 2 (TBZ2) sú pedagogický dokument, ktorý stanovuje očakávaný výkon žiaka a rozsah pojmov, vzťahov a zákonitostí, na ktorých tento výkon má získať. Zároveň umožňujú rozvíjanie kľúčových, no osobitne špecifických (expertných, predmetových) kompetencií žiakov ako špecifickej zložky profilu absolventa školy.

Učebné osnovy pozostávajú z charakteristiky a cieľov predmetu, ktoré sa konkretizujú v štandarde predmetu. Výkonový štandard predstavuje očakávania zručností a výkonu žiakov. Tieto očakávania a výkony môže učiteľ bližšie špecifikovať, konkretizovať a rozvíjať v podobe ďalších učebných cieľov, učebných úloh, otázok či testových položiek s prihliadnutím na aktuálne kognitívne schopnosti žiakov. K vymedzeným výkonom sa priraďuje obsahový štandard, v ktorom je učivo štruktúrované podľa jednotlivých tematických celkov. Obsahový štandard je formálne vymedzený pojmami pri každom tematickom celku. Stanovený učebný obsah môže učiteľ tvorivo modifikovať podľa potrieb a požiadaviek žiakov.

**Charakteristika predmetu**

**Poslanie predmetu**

Predmet tvorba projektu a prezentačné zručnosti 2 (TBZ2) je v Inovovanom Školskom vzdelávacom programe zavedený preto, aby sa žiaci naučili pracovať s informáciami, vedeli ich spracovávať, vedeli robiť bibliografický a citačný záznam, vedeli vytvoriť projekt stredoškolskej odbornej činnosti, poznali základy akademickej debaty a zásady tvorby powerpointovej prezentácie a vedeli ústne odprezentovať výsledky svojej práce. Tento predmet je pokračovaním predmetu tvorba projektu a prezentačné zručnosti 1 (TBZ1) v prvom ročníku a v kvinte, ktorého konkrétnym výstupom bolo prehĺbenie zručností v čítaní s porozumením a získanie zručnosti využívania desaťprstovej hmatovej metódy. Obsah predmetov na seba plynulo nadväzuje.

Predmet tvorba projektu a prezentačné zručnosti 2 (TBZ2) rozvíja u žiakov kompetencie tak, aby vedeli komunikovať, argumentovať, používať informácie a pracovať s nimi, riešiť problémy, poznať sám seba a svoje schopnosti, spolupracovať v skupine, prezentovať sám seba, ale aj prácu v skupine.

Hlavným cieľom je, aby žiaci prostredníctvom vlastnej organizácie práce naučili sa riadiť seba, tím, vypracovať si harmonogram svojich prác, získavať potrebné informácie, spracovať ich, vedeli si hľadať aj problémy, ktoré treba riešiť, správne ich pomenovať, utvoriť hypotézu, overiť ju a pod.

**Kompetencie z predchádzajúceho štúdia**

* ovláda čítanie s porozumením (nadväznosť na tvorbu projektu a prezentačné zručnosti 1;
* ovláda základy desaťprstovej hmatovej metódy pri práci s textovým editorom (nadväznosť na tvorbu projektu a prezentačné zručnosti 1;
* ovláda prácu s informačno-komunikačnými technológiami (nadväznosť na informatiku);
* ovláda základy práce s textovým editorom (nadväznosť na informatiku);
* ovláda základy práce s informáciami (nadväznosť na slovenský jazyk a literatúru);
* ovláda slovom a písmom vyučovací jazyk (nadväznosť na slovenský jazyk a literatúru).

**Rozvoj všeobecného profilu absolventa**

* má osvojené funkčné znalosti a kompetencie z oblasti prírodných a spoločenských vied, ktoré sú vymedzené vzdelávacími štandardami;
* efektívne komunikuje v materinskom, resp. vo vyučovacom jazyku;
* ovláda a využíva pri svojom vzdelávaní a tvorbe súčasné informačno-komunikačné technológie;
* vie vyhodnotiť a zaujať kritický postoj k informáciám, vrátane masmediálnych informácií.

**Rozvoj individuálneho profilu absolventa**

* prehlbuje si vedomosti z odboru, ktorému sa chce venovať (prostredníctvom práce na projekte stredoškolskej odbornej činnosti);
* má motiváciu a ciele študovať vybraný odbor;
* má základnú výbavu vedomostí, metód a zručností k úspešnému zvládnutiu vysokoškolského štúdia;
* má potrebný základ na samostatnú prípravu na prijímacie skúšky s pomocou dostupnej literatúry;
* vie čítať s porozumením odborný text primeranej náročnosti;
* vie urobiť rešerš, poznámky, oponentúru;
* vie urobiť projekt stredoškolskej odbornej činnosti, pozná jeho štruktúru;
* využíva znalosť desaťprstovej hmatovej metódy pri práci na projekte stredoškolskej odbornej činnosti;
* využíva argumentačné schopnosti, ktoré získal pri nácviku akademickej debaty;
* vie prezentovať výsledky svojej práce v písomnej aj v ústnej forme pri dodržiavaní spisovnej formy vyjadrovania.

**Ciele predmetu**

* žiaci sa prostredníctvom vlastnej organizácie práce naučia riadiť seba, tím, vypracovať si harmonogram svojich prác, získavať potrebné informácie, spracovať ich,
* žiaci si vedia hľadať problémy, ktoré treba riešiť, správne ich pomenovať, utvoriť hypotézu, overiť ju a pod.,
* naučia sa prezentovať svoju prácu písomne aj verbálne s použitím informačných a komunikačných technológií,
* vedia vhodným spôsobom zareagovať v rôznych kontextových situáciách, nadviazať kontakt,
* vedia zostaviť základné písomnosti osobnej agendy, poznajú ich funkciu, formálnu úpravu a vedia ju aplikovať,
* vedia vytvoriť základné písomnosti osobnej agendy v elektronickej podobe,
* vedia pri tvorbe osobnej agendy využiť nástroje IKT,
* vedia identifikovať a popísať problém, podstatu javu,
* vedia navrhnúť postup riešenia problému a spracovať algoritmus,
* vedia získať rôzne typy informácií, zhromažďovať, triediť a selektovať ich,
* vedia na základe získaných informácií formulovať jednoduché uzávery,
* vedia na základe stanovených kritérií posúdiť rôzne riešenia a ich kvalitu,
* vedia kultivovane prezentovať svoje produkty, názory,
* vedia prijať kompromis alebo stanovisko inej strany,
* poznajú základy jednoduchej argumentácie a vedia ich použiť na obhájenie vlastného postoja,
* vedia využívať rôzne typy prezentácií,
* vedia aplikovať vhodnú formálnu štruktúru na prezentáciu výsledkov svojho výskumu,
* vedia proaktívne riadiť (plánovanie, organizovanie, riadenie, vedenie, poverovanie), prezentáciou predstaviť výsledky svojej práce širšej verejnosti,
* chápu a rešpektujú hodnoty duševného vlastníctva.

***Osobnostný a sociálny rozvoj***

Cieľom uplatňovania tejto prierezovej témy je prispieť k tomu, aby (si) žiak:

* porozumel sebe a iným;
* stanovil priority a ciele s ohľadom na svoje osobné schopnosti, záujmy a možnosti;
* ovládal zručnosť kultivovanej komunikácie a vzájomnej spolupráce;
* akceptoval rôzne typy ľudí, ich názory a prístupy k riešeniu problémov a rešpektoval práva každého človeka.

***Mediálna výchova***

Cieľom uplatňovania tejto prierezovej témy je prispieť k tomu, aby (si) žiak:

* uvedomil význam a vplyv médií vo svojom živote a v spoločnosti;
* využíval médiá zmysluplne;
* získal kritický odstup od mediálnych produktov/obsahov, rozpoznal mediálne spracovanú realitu;
* reflektoval pozitíva a negatíva využívania, vplyvu médií a ich produktov;
* osvojil zodpovedný prístup pri využívaní médií na komunikáciu a pri vytváraní vlastných mediálnych produktov;
* prehĺbil technické zručnosti potrebné pre používanie médií.

**Tematické celky**

Časovo-tematické plány zabezpečujú organizačnú (nie didaktickú) stránku výučby predmetu, a preto vychádzajú z tematických celkov.

1. Projekt SOČ
2. Referát – tvorba a prezentácia
3. Prezentácia práce – projekt SOČ
4. PowerPoint – tvorba a prezentácia
5. Akademická debata

**Vzdelávacie štandardy**

Didaktické plánovanie vychádza z týchto požiadaviek na výkon:

Verejná prezentácia textu, verejný prejav:

1. Pri ústnom prejave dodržiavať správne dýchanie, artikuláciu, spisovnú výslovnosť a správne uplatňovať suprasegmentálne javy.
2. Pri ústnom prejave primerane uplatňovať paraligválne javy.
3. Reprodukovať vecný text (doslovne, podrobne, stručne).

Pamäťové, klasifikačné a aplikačné zručnosti:

1. Zapamätať si potrebné fakty a definície a vedieť demonštrovať ich znalosť.
2. Vysvetliť podstatu osvojených javov a vzťahov medzi nimi.
3. Na základe indukcie a zovšeobecnenia odvodiť charakteristiky nových javov.
4. Usporiadať známe javy do tried a systémov.
5. Aplikovať jazykovedné vedomosti na vecné texty.
6. Pri písomnom prejave aplikovať pravopisnú normu.

Analytické a syntetické zručnosti:

1. Uskutočniť jazykovú analýzu textu a vytvárať jazykové systémy.
2. Odlíšiť medzi sebou umelecký a vecný text.
3. Odlíšiť medzi sebou texty z hľadiska jazykového štýlu, slohových postupov a žánrov.

Tvorivé zručnosti:

1. Vytvoriť vlastný text na základe dodržania stanoveného žánru (slohového postupu, jazykového štýlu).
2. Vytvoriť projekt SOČ, PPP – Osobnosť Liptova.
3. Ústne prezentovať vlastný text.

Informačné zručnosti:

1. Používať jazykové slovníky a korigovať podľa nich vlastné texty.
2. Vyhľadávať, spracúvať a používať informácie z neliterárnych prameňov.

Komunikačné zručnosti:

1. Adekvátne komunikovať s prihliadnutím na komunikačnú situáciu.
2. Neverbálne sa vyjadrovať a chápať neverbálnu komunikáciu.
3. Verejne prezentovať a obhájiť vlastný názor.

Zručnosť písať všetkými desiatimi prstami

1. Zvládnuť zásady a základy písania všetkými desiatimi prstami.
2. Vedieť prepísať jednoduchý text.
3. Vedieť prepísať náročnejší text.
4. Používať desaťprstovú hmatovú metódu pri práci s klávesnicou v každodennom živote a pri tvorbe projektu SOČ.

**Rozpracované tematické celky**

1. **Projekt SOČ**

Pojmy: štruktúra práce, bibliografia, bibliografická poznámka, citát, citácia, vyhľadávanie informácií, téma projektu, identifikácia problému, postup riešenia, výber informácií, výskum, dotazník, rozhovor, cieľ práce, metodika práce, úvod, záver

Žiak pozná štruktúru práce SOČ.

Pozná cieľ SOČ.

Ovláda pojem bibliografia a bibliografická poznámka.

Dokáže urobiť bibliografický záznam.

Vie urobiť z rôznych prameňov bibliografický záznam.

Vie vyhľadať bibliografiu vo vecnej literatúre.

Ovláda pojem citát a citácia.

Ovláda tvorbu citácií.

Vie urobiť z rôznych prameňov citát a citáciu.

Vie vyhľadať citát a citáciu vo vecnej literatúre.

Vie vyhľadať rôzne druhy informácií z internetových a neinternetových zdrojov.

Pozná dôležitosť správneho výberu témy.

Je schopný sformulovať tému svojho projektu.

Vie identifikovať problém, ktorý bude riešiť.

Je schopný prezentovať návrhy problémov, je schopný diskutovať o nich.

Je schopný prijať návrhy ostatných a prispôsobiť im.

Vie analyzovať svoje doterajšie kroky pred ostatnými.

Vie prezentovať svoj postup riešenia.

Pozná dôležitosť správneho výberu informácií a ich zdrojov.

Je schopný analyzovať získané informácie.

Je schopný prezentovať získané informácie.

Je schopný prezentovať získané informácie.

Je schopný zhodnotiť výber informácií ostatných.

Vie nájsť vo vecnej literatúre príklady na výskum a dotazník.

Vie nájsť v rôznych zdrojoch rozhovor.

Vie sformulovať jednoduchý dotazník, výskumnú otázku, hypotézu, rozhovor.

Vie použiť dotazník, výskum a rozhovor vo svojej práci.

Chápe a rešpektuje hodnoty duševného vlastníctva.

Vie sformulovať cieľ svojej práce.

Vie vytvoriť metodiku svojej práce, vie ju prezentovať a vie ju zdôvodniť pred ostatnými.

Je schopný prijať pripomienky od ostatných a je schopný zapracovať ich do svojho cieľa a metodiky práce.

Vie sformulovať úvod a záver svojej práce.

Je schopný prezentovať svoj úvod a záver.

Je schopný prijať pripomienky od ostatných a je schopný zapracovať ich do svojho úvodu a záveru.

Je schopný dodržať kompozíciu svojej práce.

Vie obhájiť svoju kompozíciu a vie ju zdôvodniť pred ostatnými.

Je schopný prijať pripomienky od ostatných a je schopný zapracovať ich do svojej kompozície.

Chápe a rešpektuje hodnoty duševného vlastníctva.

1. **Referát – tvorba a prezentácia**

Pojmy: referát – tvorba a prezentácia

Žiak dokáže urobiť bibliografický záznam.

Ovláda tvorbu citácií.

Vie vyhľadať rôzne druhy informácií z internetových a neinternetových zdrojov. Pozná dôležitosť správneho výberu informácií a ich zdrojov.

Je schopný analyzovať získané informácie.

Je schopný prezentovať získané informácie.

Je schopný zhodnotiť výber informácií ostatných.

Je schopný vybrať si tému referátu.

Vie vyhľadať potrebné informácie.

Je schopný v referáte použiť citát, citáciu a bibliografickú poznámku.

Je schopný prezentovať svoj referát, je schopný reagovať na otázky ostatných.

1. **Prezentácia práce – projekt SOČ**

Pojmy: prezentácia práce – projekt SOČ

Žiak ovláda pojem bibliografia a bibliografická poznámka.

Dokáže urobiť bibliografický záznam.

Ovláda pojem citát a citácia.

Ovláda tvorbu citácií.

Vie urobiť z rôznych prameňov citát a citáciu.

Vie vyhľadať rôzne druhy informácií z internetových a neinternetových zdrojov.

Vie sformulovať jednoduchý dotazník, výskumnú otázku, hypotézu, rozhovor.

Vie použiť dotazník, výskum a rozhovor vo svojej práci.

Chápe a rešpektuje hodnoty duševného vlastníctva.

Vie sformulovať cieľ svojej práce.

Vie vytvoriť metodiku svojej práce, vie ju prezentovať a vie ju zdôvodniť pred ostatnými.

Je schopný prijať pripomienky od ostatných a je schopný zapracovať ich do svojho cieľa a metodiky práce.

Vie sformulovať úvod a záver svojej práce.

Je schopný prezentovať svoj úvod a záver.

Je schopný prijať pripomienky od ostatných a je schopný zapracovať ich do svojho úvodu a záveru.

Je schopný dodržať kompozíciu svojej práce.

Vie obhájiť svoju kompozíciu a vie ju zdôvodniť pred  ostatnými.

Je schopný prijať pripomienky od ostatných a je schopný zapracovať ich do svojej kompozície.

Chápe a rešpektuje hodnoty duševného vlastníctva.

Je schopný vytvoriť svoj projekt SOČ.

Je schopný prezentovať (stručne predstaviť) svoj projekt pred ostatnými spolužiakmi. Je schopný diskutovať o svojom projekte a o projektoch svojich spolužiakov.

Chápe a rešpektuje hodnoty duševného vlastníctva.

1. **PowerPoint – tvorba a prezentácia**

Pojmy: powerpoint – tvorba a prezentácia

Žiak vie vytvoriť powerpointovú prezentáciu.

Vie odprezentovať svoju powerpointovú prezentáciu (osobnosť Liptova).

1. **Akademická debata**

Pojmy: akademická debata, tvorba argumentov

Žiak vie rýchlo a priamo reagovať na oponenta a formulovať svoje myšlienky dostatočne presne a jasne, navyše ich musí presvedčivo prezentovať.

Pozná základné princípy akademickej debaty.

Na základe poznania princípov akademickej debaty sa učí kriticky myslieť a rozvíja ďalšie zručnosti.

**Vypracoval Mgr. Miroslav Marko**

**V Liptovskom Mikuláši 20. októbra 2015**